Marcel Boloş, ministrul Finanţelor, transmite vineri despre cota unică că este cea mai bună alegere pentru România şi nu există niciun motiv pentru care ţara noastră să adopte un sistem de impozitare progresiv. Ministrul dă asigurări că nu au în plan să schimbe cota unică, pentru că datorită ei suntem competitivi fiscal în cursa pentru atragerea de investitori, scrie News.ro.
Ministrul Finanţelor afirmă într-o postare că pe tema cota unică vs impozitare progresivă nu s-a schimbat nimic
"Perspectiva mea este cât se poate de fermă: Cota unică este cea mai bună alegere pentru România. De ea am beneficiat cu toţii în ultimii 20 de ani, de când a fost implementată de Partidul Naţional Liberal", spune ministrul.
Nu există niciun motiv pentru care ţara noastră să adopte un sistem de impozitare progresiv
"Sigur că este datoria Ministerului de Finanţe să facă diferite analize, unele chiar sugerate de organismele financiare internaţionale. Nu avem, însă, în plan să schimbăm cota unică. Datorită ei suntem competitivi fiscal în cursa pentru atragerea de investitori. Cota unică impulsionează forţa de muncă şi ajută românii să rămână cu mai mulţi bani în buzunare. Şi-a dovedit această utilitate imensă pentru economie şi populaţie", mai afirmă Boloş.